CELEX: 62011CO0442
Language: et
Date: 2012-02-09
Title: Euroopa Kohtu (kaheksas koda) 9. veebruari 2012. aasta määrus.#Novartis AG versus Actavis UK Ltd.#Eelotsusetaotlus – High Court of Justice (Chancery Division).#Kodukorra artikli 104 lõike 3 esimene lõik – Inimtervishoius kasutatavad ravimid – Täiendava kaitse tunnistus – Määrus (EÜ) nr 469/2009 – Artiklid 4 ja 5 – Tunnistuse andmise aluseks olev ainus toimeaine – Kaitse ulatus – Ravim, mis sisaldab mitut toimeainet, sh tunnistusega kaetud toimeainet.#Kohtuasi C‑442/11.

Euroopa Kohtu (kaheksas koda) 9. veebruari 2012. aasta määrus – Novartis vs. Actavis UK
      (kohtuasi C‑442/11)
      Kodukorra artikli 104 lõike 3 esimene lõik – Inimtervishoius kasutatavad ravimid – Täiendava kaitse tunnistus – Määrus (EÜ) nr 469/2009 – Artiklid 4 ja 5 – Tunnistuse andmise aluseks olev ainus toimeaine – Kaitse ulatus – Ravim, mis sisaldab mitut toimeainet, sh tunnistusega kaetud toimeainet
      Õigusaktide ühtlustamine – Ühtsed õigusaktid – Tööstus- ja kaubandusomand – Patendiõigus – Ravimite täiendava kaitse tunnistus (Euroopa Parlamendi ja nõukogu määrus nr 469/2009, artiklid 4 ja 5) (vt punkt 23 ja resolutsioon))
      Ese
      
         
               Eelotsusetaotlus – High Court of Justice (Chancery Division) – Euroopa Parlamendi ja nõukogu 6. mai 2009. aasta määruse (EÜ)
                  nr 469/2009 ravimite täiendava kaitse tunnistuse kohta (ELT L 152, lk 1) artiklite 4 ja 5 tõlgendamine – Tunnistuse ulatus
                  – Kas kaitstud on ainult kaitstud toimeainet sisaldav ravim või samuti niisugune ravim, mis sisaldab seda kaitstud toimeainet
                  kombinatsioonis muu toimeainega?
               
            Resolutsioon
      Euroopa Parlamendi ja nõukogu 6. mai 2009. aasta määruse (EÜ) nr 469/2009 ravimite täiendava kaitse tunnistuse kohta artikleid 4
         ja 5 tuleb tõlgendada nii, et kui üht toimeainet sisaldavat „toodet” kaitseb aluspatent, mille omanik võis tugineda selle
         patendiga „tootele” antud kaitsele, et takistada sellise ravimi turustamist, mis sisaldab seda toimeainet kombinatsioonis
         ühe või mitme teise toimeainega, siis võimaldab samale „tootele” antud täiendava kaitse tunnistus selle omanikul pärast nimetatud
         patendi kehtivusaja lõppemist takistada kolmanda isiku poolt seda toodet sisaldava ravimi turustamist kasutamiseks „tootena”
         kui ravimina, mis oli lubatud enne selle tunnistuse kehtivusaja lõppemist.